cyanic-selkie/wikianc huggingface dataset:
อเมริกาส์เน็กซต์ท็อปโมเดล ฤดูกาลที่ 11
Natural Beauty
การถ่ายภาพในสัปดาห์นี้สาวๆ ต้องรับบทเป็นมหันตภัยต่างๆ ในลอสแอนเจลิสดังนี้
ในห้องตัดสินภาพของสาวๆ ส่วนใหญ่ต่างได้รับคำชมจากกรรมการ ภาพของลอเรน บรี ถูกตำหนิเรื่องดูแข็งและพึ่งพาแต่ความสวยของตัวเองมากกว่าสื่ออารมณ์ออกมา จอสลีนที่เริ่มต้นการแข่งด้วยดีแต่ค่อยๆ แย่ลง ซึ่งทำให้เธอกลายเป็นสองคนสุดท้ายกับคลาร์กที่ดูติดขัดและห่วงสวยตลอด และด้วยบุคลิกที่มีมากกว่าของจอสลีน ทำให้คลาร์กต้องถูกส่งกลับบ้าน
The Fiercee Awards
ไทร่าได้พาสาวๆ ไปที่สตูดิโอถ่ายภาพ เพื่อสอนให้พวกเธอดึงเอาจุดเด่นของตัวเองออกมาใช้ในภาพถ่าย ลอเรน บรี ไม่สามารถที่จะหาจุดเด่นอะไรในตัวเองได้เลย ในขณะที่มาร์จอรีดึงจุดเด่นของเธอออกมาเป็นแฟชั่นชั้นสูงในรูปของ “คนค่อมแห่งนอทเทอร์ดัม” และเธอก็เป็นผู้ชนะการแข่งครั้งนี้ และรางวัลก็คือสร้อยคอเพชรจาก ราฟินิตี้ มูลค่า 12,000 ดอลล่าห์ และเธอเลือกให้อนาลีห์ได้รางวัลร่วมกับเธอด้วย
การถ่ายรูปในครั้งนี้ สาวๆ ต้องเดินทางไปที่ออร์เฟิร์ม เธียเตอร์ เพื่อถ่ายรูปในหัวข้อ “รางวัลแห่งความเริศหรู” ที่ได้แรงบัลดาลใจมาจากโชว์ของไทร่าที่มีหัวข้อดังต่อไปนี้
พัฒนาการของมาร์จอรีกับอนาลีห์ ทำให้มิสเตอร์เจย์ต้องประหลาดใจ ในขณะที่อิลิน่าไม่สามารถเก็บอารมณ์ของเธอได้ และลอเรน บรีก็ดูติดขัดตลอด ในห้องตัดสิน ลอเรน บรี กับ ชีน่า กลายเป็นสองคนสุดท้าย กรรมการรู้สึกว่าลอเรน บรีดูไม่มีบุคลิกเลย ในขณะที่ชีน่าดูเซ็กซี่จนเกินไป และสุดท้ายลอเรน บรีก็ต็องถูกส่งกลับบ้าน
Top Model 11 Confidential
''ออกอากาศ : 15 ตุลาคม พ.ศ. 2551''
เรียบเรียงเหตุการณ์ที่ผ่านมาตั้งแต่ต้น และภาพที่ไม่เคยเห็นมาก่อน เมื่อวันแรกที่ย้ายเข้าบ้านซาแมนธ่าเป็นคนเดียวที่ไม่มีเตียงนอนแต่เธอก็จัดการทำเตียงด้วยตัวเอง การโต้เถียงของอิลิน่ากับชีน่าเรื่องการกินเนื้อสัตว์ เมื่อแม็กคีย์ถูกสาวๆ รุมเขม่นแต่เธอก็มีวิธีจัดการในแบบของเธอเอง ผงอลาสก้าของแฮนน่าห์ และแขกที่ไม่ได้รับเชิญในบ้านนางแบบ
Now You See Me, Now You Don't
''ออกอากาศ : 22 ตุลาคม พ.ศ. 2551''
สาวๆ ถูกส่งไปเรียนรู้เรื่องการพรีเซนต์สินค้ากับแฝดแอสไวรล์ จากนั้นพวกเธอต้องแข่งกันพรีเซนต์เสื้อผ้าให้กับ เพโทร ซิลเลีย โดยพวกเธอจะต้องใส่เสื้อผ้าทับชุดแนบเนื้อสีเขียว สาวๆ ส่วนใหญ่ทำออกมาได้ไม่ดีนัก และอิลิน่าเป็นผู้ชนะการแข่งขันซึ่งรางวัลของเธอก็คือถ่ายภาพลงนิตยสารเซเว่นทีน ฉบับวันหยุด โดยเธอเลือก อนาลีห์กับมาร์จอรี ไปถ่ายกับเธอด้วย
วันต่อมาสาวๆ จะต้องถ่ายโฆษณาอายแชโดว์ ให้กับคัฟเวอร์เกิร์ล โดยมี วิทนีย์ ทอมป์สัน ผู้ชนะจากฤดูกาลที่ 10 มาคอยให้คำแนะนำ โดยครั้งนี้พวกเธอจะได้อ่านบทผ่านเครื่องฉายข้อความ อนาลีห์ทำได้ไร้ที่ติ และจอสลีนไม่สบายกะทันหันแต่เธอก็พยายามจนผ่านไปได้
ในห้องตัดสินไทร่าบอกให้สาวๆ รู้ว่าหลังจากทำการคัดออกแล้วสาวๆ ที่เหลือจะบินไปแข่งกันต่อที่ อัมสเตอร์ดัม เนเธอร์แลนด์ โฆษณาของอนาลีห์ได้รับคำชมว่าดีที่สุดเท่าที่เคยมีมาในประวัติศาสตร์ของรายการ ชีน่าใส่บุคลิกจนล้นเกินไป  จอสลีนได้รับคำชมเชยเรื่องที่ถึงป่วยแต่ก็พยายามสู้ แต่โฆษณาเธอก็ออกมาดูเสแสร้งเกินไป จนต้องกลายเป็นสองคนสุดท้ายกับอิลิน่า ที่กรรมการรู้สึกว่าเธอยังดูไม่เต็มที่เท่าไหร่ และสุดท้ายคนที่ต้องกลับบ้านก็คือจอสลีน แต่กรรมการก็เชื่อว่าความแข็งแกร่งจะทำให้เธอต้องผ่านมันไปได้อย่างแน่นอน
Planes, Trains and Slow Automobiles
''ออกอากาศ : 29 ตุลาคม พ.ศ. 2551''
ทันที่ที่ไปถึงอัมสเตอร์ดัมสาวๆ ก็ต้องจับคู่กันหาทางไปถึงที่พักให้เร็วที่สุด อิลิน่ากับซาแมนธ่า มาถึงเป็นคู่แรกและได้รางวัลพิเศษคือได้เลือกเตียงนอนก่อนและยังได้เพิ่มภาพถ่ายอีกคนละ 25 รูปในการถ่ายแบบอีกด้วย จากนั้นสาวๆ ถูกพาไปที่ย่านโคมแดงเพื่อแข่งกันเป็นแบบโชว์ที่ตู้หน้าร้าน มาร์จอรีได้รับคำชมว่าทำออกมาดีที่สุด แต่คู่ของแม็กคีย์กับซาแมนธ่าเป็นผู้ชนะการแข่ง และรางวัลของเธอก็คือการได้ร่วมเดินแบบในงานสัปดาห์แฟชั่นนานาชาติ ที่จะจัดขึ้นในอัมสเตอร์ดัมภายหลัง
การถ่ายภาพในครั้งนี้ สาวๆ ต้องถ่ายรูปเป็นโจรสลัดหญิงในศตวรรษที่ 17 กลางทะเลสาบของอัมสเตอร์ดัม แม็กคีย์, อนาลีห์, มาร์จอรี ต่างก็ได้รับการตอบรับเป็นอย่างดี ในขณะที่อิลิน่าไม่สามารถที่จะถ่ายภาพออกมาให้ดีได้ และยังไม่ฟังคำแนะนำของมิสเตอร์เจย์ อีกด้วย
ในห้องตัดสินกรรมการต่างประทับใจภาพของ แม็กคีย์กับอนาลีห์ ซาแมนธ่าถูกติเรื่องชุดที่เธอใส่มาเข้าห้องตัดสิน มาร์จอรีโดนตำหนิเรื่องบุคลิกภาพ และความไม่แน่นอนในผลงานของชีน่าทำให้เธอกลายเป็นสองคนสุดท้ายกับอิลิน่า ซึ่งดูแข็งกร้าวและไม่มีความเป็นนางแบบ แต่สุดท้ายคนที่ต้องกลับบ้านก็คือชีน่าที่ไม่สามารถทำผลงานให้ออกมาดีสม่ำเสมอได้
The Final Five
ถึงเวลาที่ห้าสาวต้องออกไปโชว์ตัวกับเหล่าบรรดาดีไซน์เนอร์ใน อัมสเตอร์ดัม มาร์จอรีหลงทางขณะเดินทางและไม่มีดีไซน์เนอร์คนไหนจ้างงานเธอเลยซักคนเดียว อิลิน่าถูกจ้างงานเพียงแค่คนเดียว แม็กคีย์ได้รับการตอบรับอย่างดีและถูกดีไซน์เนอร์ทั้งหมดที่ไปโชว์ตัวจ้างงาน แต่เธอมัวแต่ชมล่องเรือชมวิวอยู่เลยทำให้มาสายและถูกตัดสิทธิ์จากการแข่งขัน ทำให้อนาลีห์ที่ถูกจ้างงาน 3 ที่เป็นผู้ชนะไป ซึ่งรางวัลก็คือเสื้อผ้าของดีไซน์เนอร์ที่ไปโชว์ตัวทั้งหมดมูลค่า 18,000 ดอลล่าห์
การถ่ายรูปในครั้งนี้ ไทร่าได้ให้สาวๆ ถ่ายรูปเปรียบเทียบกันสองแบบคือแต่งหน้าเข้มกับไม่แต่งหน้า แม็กคีย์กับซาแมนธ่าทำออกมาได้ดีจนน่าตกใจ ในขณะที่อิลิน่าไม่ยอมแสดงความรู้สึกใดๆ ออกมาทางสีหน้าอีกครั้ง และไทร่ารู้สึกว่าใบหน้าของอนาลีห์ไม่เหมาะกับการถ่ายภาพโคลสอัพโดยปราศจากเครื่องสำอาง
Good Times and Windmills
''ออกอากาศ : 12 พฤศจิกายน พ.ศ. 2551''
สาวๆ ถูกพามาเรียนการขายของในสถานการณ็ต่างๆ กับพอลลิน่า พวกเธอต้องเรียนรู้ว่าจะต้องทำท่ามีความสุขถึงแม้ว่าสินค้าจะแย่แค่ไหน จากนั้นพวกเธอต้องถ่ายสปอร์ตโฆษณาโดยที่ต้องจูบกับนายแบบด้วย มาร์จอรีเป็นผู้ชนะการแข่งขัน และเธอได้เลือกที่จะแชร์รางวัลร่วมกับ อนาลีห์อีกด้วย โดยพวกเธอ จะได้ไปช็อปปิ้งที่ร้านจีสตาร์ในวงเงิน 10,000 ดอลล่าห์ เย็นวันนั้น สาวๆ ได้ชวนหนุ่มๆ ที่พาเธอไปคัดตัวครั้งที่แล้วมาปาร์ตี้ที่บ้าน มาร์จอรี่ดื่มไวน์มากเกินไปจนสาวๆ ต้องไล่หนุ่มๆ ออกจากบ้านไปก่อนที่จะมีอะไรเกินเลยเกิดขึ้น
การถ่ายรูปในสัปดาห์นี้ สาวๆ ต้องไปถ่ายรูปในชนบทของ เนเธอร์แลนด์ โดยต้องสวมรองเท้าไม้และมีกังหันลมเป็นฉากหลัง แม็กคีย์กับอนาลีห์ ทำออกมาอย่างลื่นไหลอีกครั้ง ในขณะที่ซาแมนธ่ากลับติดขัดไม่เหมือนที่เคยเป็นมา ในห้องตัดสินกรรมการต่างประทับใจในภาพของอนาลีห์ ในขณะที่ภาพของซาแมนธ่าออกมาไม่เป็นมืออาชีพและได้รับคำวิจารณ์ว่าภาพของเธอเหมือนมือสมัครเล่นที่หัดถ่ายครั้งแรก และนั่นทำให้เธอต้องกลายเป็นสองคนสุดท้ายกับมาร์จอรีที่มีภาพสวยแต่สูญเสียความเป็นตัวของตัวเองไปจนหมด และเหตุผลนี้ทำให้มาร์จอรีต้องถูกส่งกลับบ้าน
America’s Next Top Model Is...
''ออกอากาศ : 19 พฤศจิกายน พ.ศ. 2551''
สามสาวถูกพามาถ่ายโฆษณาให้กับลิปกลอสของคัฟเวอร์เกิร์ล เป็นภาษาดัตช์ และถ่ายภาพโฆษณาโดยภาพของผู้ชนะจะได้ขึ้นบิลบอร์ดไทม์สแควร์ในอเมริกา โฆษณาของแม็กคีย์พัฒนาขึ้นจากครั้งก่อนมาก ซาแมนธ่าดูไม่มีสมาธิและเขินอายตอนถ่ายโฆษณา และอนาลีห์ที่เคยทำได้ดีในการถ่ายโฆษณากลับลืมบทตลอดเวลาและดูว่างเปล่า ในห้องตัดสินภาพของแม็กคีย์ได้รับการตอบรับอย่างดี กรรมการรู้สึกว่าภาพของอนาลีห์ดูไม่เหมาะกับคัฟเวอร์เกิร์ลเมื่อโคลสอัพ ซึ่งทำให้เธอกลายเป็นสองคนสุดท้ายกับซาแมนธ่า ที่มีภาพออกมาสวยแต่กลับไม่มีความเป็นแฟชั่นชั้นสูงเมื่อยืนต่อหน้ากรรมการ และคนที่ต้องตกรอบก็คืออนาลีห์ หลังจากที่ถ่ายภาพให้กับนิตยสารเซเว่นทีนแล้ว สองสาวต้องเดินโชว์บนรันเวย์ให้กับ แอดดีย์ แวน เดน ครอมเมนแอ็คเกอร์ โดยมี วิทนีย์ ทอมป์สัน ผู้ชนะจากฤดูกาลที่ 10 และ อนันดา มาร์คชิลดอน จาก เนเธอร์แลนด์ เน็กซ์ ท็อปโมเดลฤดูกาลที่ 4 เข้าร่วมด้วย โดยพวกเธอต้องเดินบนรันเวย์ที่ยาวและดูแปลกในคอนเซปต์แฟรี่เทลล์ และในการตัดสินครั้งสุดท้าย ทั้งคู่ต่างสูสีกันอย่างมากอย่างกินกันไม่ลงทั้งการเดินโชว์บนรันเวย์ และภาพถ่ายที่ผ่านมา แม็กคีย์ดูมีความหลากหลายและเป็นแฟชั่นชั้นสูง ส่วนซาแมนธ่าดูเข้าถึงง่ายและเป็นตัวแทนของสาวสุขภาพดี ทำให้กรรมการต้องลำบากใจในการตัดสินครั้งนี้มาก และหลังจากที่พิจารณากันอย่างถี่ถ้วนแล้ว คณะกรรมการก็ตัดสินใจและประกาศว่า ผู้ชนะของฤดูกาลที่ 11 ก็คือ แม็กคีย์ ซูลลิแวน
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
อิฟยูเวอร์อะมูฟวี, ดิสวูล์ดบียัวร์ซาวด์แทร็ก
รายชื่อเพลง
คำร้องทั้งหมดประพันธ์โดยเคลลิน ควินน์ และเจสซี ลอว์สัน นอกเหนือจากนี้จะระบุไว้ ทำนองดนตรีประพันธ์โดยสลีปปิงวิทไซเรนส์
ซุลัยมานบีก
ซุลัยมานบีก (سليمان بيك) หรือ สุลัยมานเบก เป็นเมืองในเขตผู้ว่าการเศาะลาฮุดดีน ประเทศอิรัก ตั้งอยู่ห่างจากติกรีต 90 กิโลเมตร มีประชากร 70,000 คน ส่วนใหญ่เป็นชาวอาหรับและชาวเติร์กเมนนิกายซุนนี
หมากรุกสากลโอลิมเปียด
หมากรุกสากลโอลิมเปียด (Chess Olympiad) เป็นการแข่งขันหมากรุกสากลที่จัดขึ้นทุกสองปี ซึ่งมีทีมจากทั่วทุกมุมโลกเข้าแข่งขัน รายการดังกล่าวได้รับการจัดขึ้นโดยสมาพันธ์หมากรุกโลก ซึ่งมีการเลือกประเทศเจ้าภาพจัดการแข่ง
เกิดจากโอลิมปิก
ก่อนมีโอลิมปิกขึ้นอย่างไม่เป็นทางการ ในช่วงโอลิมปิกฤดูร้อน 1924 ได้มีความพยายามที่จะรวมหมากรุกสากลเข้าไว้ในกีฬาโอลิมปิก แต่ก็ประสบความล้มเหลวเนื่องด้วยความแตกต่างระหว่างผู้เล่นระดับสมัครเล่นกับผู้เล่นระดับอาชีพ ในขณะที่โอลิมปิกฤดูร้อน 1924 กำลังจะจัดขึ้น ณ กรุงปารีส หมากรุกสากลโอลิมเปียดอย่างไม่เป็นทางการครั้งที่ 1 ก็ได้รับการจัดขึ้นที่กรุงปารีสเช่นเดียวกัน โดยทางสมาพันธ์หมากรุกโลกได้ให้วันที่ 20 กรกฎาคม ค.ศ. 1924 เป็นวันสิ้นสุดการแข่งขันหมากรุกสากลโอลิมเปียดอย่างไม่เป็นทางการครั้งที่ 1
สมาพันธ์หมากรุกโลกได้จัดรายการโอลิมเปียดขึ้นอย่างเป็นทางการครั้งแรกใน ค.ศ. 1927 โดยจัดขึ้น ณ กรุงลอนดอน การแข่งขันโอลิมเปียดได้จัดขึ้นเป็นประจำทุกปีจนชะงักงันในช่วงสงครามโลกครั้งที่สอง และนับตั้งแต่ ค.ศ. 1950 เป็นต้นมา รายการดังกล่าวก็ได้จัดขึ้นในทุกสองปี
กีฬาที่ได้รับการยอมรับ
หมากรุกสากลได้รับการยอมรับให้เป็นฐานะของกีฬาโดยคณะกรรมการโอลิมปิกสากล (ไอโอซี) ตั้งแต่เดือนมิถุนายน ค.ศ. 1999 สมาพันธ์หมากรุกโลกได้รับการยอมรับโดยสหพันธ์กีฬานานาชาติ  ในฐานะสมาชิกของไอโอซี สมาพันธ์หมากรุกโลกได้ยึดมั่นในกฎระเบียบ รวมถึงข้อโต้แย้ง และข้อกำหนดสำหรับการตรวจสารต้องห้าม    แต่โอกาสที่หมากรุกสากลจะเข้ามาเป็นส่วนหนึ่งของกีฬาโอลิมปิกในอนาคตนั้นยังไม่ชัดเจน การใช้ชื่อ "หมากรุกสากลโอลิมเปียด" ของสมาพันธ์หมากรุกโลกถือเป็นจุดเริ่มต้นของประวัติศาสตร์ และเป็นการหมายถึงการมิได้มีส่วนเกี่ยวข้องกับกีฬาโอลิมปิก
สงครามครั้งสุดท้ายของสาธารณรัฐโรมัน
สงครามครั้งสุดท้ายของสาธารณรัฐโรมัน หรือเรียก สงครามกลางเมืองของแอนโทนี หรือ สงครามระหว่างแอนโทนีกับออกเตเวียน เป็นสงครามกลางเมืองโรมันครั้งสุดท้ายในสมัยสาธารณรัฐ เป็นสงครามระหว่างคลีโอพัตรา (โดยมีมาร์ค แอนโทนีสนับสนุน) และออกเตเวียน หลังจากวุฒิสภาโรมันประกาศสงครามต่อราชินีคลีโอพัตรา แอนโทนีซึ่งเป็นทั้งคนรักและพันธมิตรของนาง ทรยศต่อโรมและเข้าร่วมสงครามโดยถือฝ่ายคลีโอพัตรา หลังจากชัยอย่างเด็ดขาดของออกเตเวียนในยุทธนาวีที่อักติอูง คลีโอพัตราและแอนโทนีถอยทัพไปอเล็กซานเดรีย ที่ซึ่งออกเตเวียนล้อมเมืองไว้จนศัตรูทั้งสองกระทำอัตวินิบาตกรรม
หลังสงครามยุติ ออกเตเวียนนำสันติภาพมาสู่รัฐโรมันซึ่งตกอยู่ในภาวะสงครามกลางเมืองมาเป็นเวลานับศตวรรษ ออกเตเวียนกลายมาเป็นบุคคลทรงอำนาจที่สุดในโลกโรมัน และวุฒิสภาแต่งตั้งให้เขาเป็นจักรพรรดิออกัสตัส เมื่อ 27 ปีก่อนคริสตกาล พระองค์ทรงเป็นจักรพรรดิโรมันพระองค์แรก และเปลี่ยนรูปแบบสาธารณรัฐซึ่งปกครองระบอบคณาธิปไตย/ประชาธิปไตย มาเป็นจักรวรรดิโรมัน ซึ่งมีการปกครองแบบอำนาจนิยม
สงครามนี้ยังเป็นจุดเริ่มต้นของสันติภาพโรมัน ซึ่งเป็นยุคแห่งสันติภาพและเสถียรภาพของทวีปยุโรปที่ยืนยาวที่สุดในประวัติศาสตร์เท่าที่มีบันทึก
แพน (ภาพยนตร์)
แพน (Pan) เป็นภาพยนตร์ที่กล่าวถึงเรื่องราวของวรรณกรรมชิ้นเอกของ เจมส์ แมตทิว แบร์รี เรื่อง ปีเตอร์แพน เวอร์ชันใหม่ล่าสุด
เนื้อเรื่องย่อ
เรื่องราวของปีเตอร์ เด็กชายจอมซน วัย 12 ปีที่ดื้อจนยากจะควบคุมได้ แต่ในสถานเลี้ยงเด็กกำพร้าแสนอ้างว้างที่ลอนดอนเขาต้องใช้ชีวิตแบบบินไม่ได้มาโดยตลอด จนกระทั่งคืนมหัศจรรย์คืนหนึ่ง ปีเตอร์รีบหนีออกจากสถานเลี้ยงเด็กกำพร้า และใช้ชีวิตอยู่ในโลกของโจรสลัด นักรบ และเทพธิดาสุดอัศจรรย์ที่เรียกกันว่า "เนเวอร์แลนด์" ซึ่งที่นั่นเขาได้พบกับการผจญภัยสุดทึ่งและการต่อสู้เสี่ยงตาย
ความรำคาญ
มีหลายสาเหตุที่กระตุ้นให้เกิดความน่ารำคาญ แต่ละคนมีเกิดภาวะรำคาญแตกต่างกัน มีความพยายามที่จะวัด ศึกษาด้านจิตวิทยาเกี่ยวกับความรำคาญ มักขึ้นอยู่กับประเด็นของการประเมินของแต่ละคน สิ่งกระตุ้นทำให้จากอารมณ์เป็นกลางในช่วงแรก หรือแม้ก็ทั่งพึงพอใจ สามารถทำให้เกิดความน่ารำคาญจะการกระทำซ้ำต่อเนื่อง อย่าง บางคนอาจจะเผชิญกับปรากฏการณ์ในสื่ออย่างเช่นดนตรีป็อป โฆษณา และจิงเกิลโฆษณา ที่เมื่อเปิดถี่อย่างต่อเนื่องหลาย ๆ ครั้ง ในช่วงเวลาตั้งแต่หลายสัปดาห์หรือหลายเดือน
ในการศึกษาใน International Journal of Conflict Management พบว่ามีบางคนตอบโต้ในความรำคาญ โดยทำให้ผู้อื่นรับรู้ และจะเพิ่มระดับมากขึ้นเมื่อพวกเขาพบว่าปัญหายังไม่ได้แก้ไข และคนเหล่านั้นมีโอกาสมากที่จะโทษในสิ่งที่ก่อให้เกิดความรำคาญกับพวกเขา
ปลาซิวหัวตะกั่วสุโขทัย
มีรูปร่างค่อนข้างกว้าง ลำตัวแบนข้างมาก ส่วนท้องเป็นสัน เส้นข้างลำตัวโค้งลงเห็นชัดเจน และขนานกับริมท้อง ครีบอกแหลมยาว ก้านครีบของครีบท้องยื่นยาวเป็นเส้นเดี่ยว ที่หัวและบนหลังตอนหน้าครีบหลังมีจุดสีน้ำเงินเข้ม บนลำตัวหลังช่องเหงือกมีจุดสีดำขนาดใหญ่ 1 จุด และเหนือครีบอกมีจุดสีดำ 4-9 จุด สีของลำตัวทั่วไปเป็นสีขาวอมเขียวแวววาว
มีพฤติกรรมอยู่รวมกันเป็นฝูงขนาดเล็กในแหล่งน้ำที่มีพรรณไม้ขึ้นหนาแน่น กินอาหารบริเวณผิวน้ำ เช่น แมลง, ลูกน้ำ, ลูกไร เป็นอาหาร เป็นปลาที่เมื่อตกใจแล้วสามารถกระโดดพ้นน้ำได้สูง
มีสถานะพบในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยเฉพาะรวบรวมจากแหล่งธรรมชาติจำหน่ายยังต่างประเทศ และในปัจจุบัน ก็สามารถเพาะขยายพันธุ์ในบ่อเลี้ยงได้เป็นผลสำเร็จ
สักซ้า
สักซ้า (Rạch Giá) เป็นเมืองหลักและนครประจำจังหวัดเกียนซาง ทางภาคใต้ของประเทศเวียดนาม ตั้งอยู่ชายฝั่งด้านตะวันออกของอ่าวไทย ห่างจากนครโฮจิมินห์ไปทางทิศตะวันตกเฉียงใต้ 250 km
แมนูเชฮร์ เอฆบอล
แมนูเชฮร์ เอฆบอล (13 ตุลาคม ค.ศ. 1909 – 25 พฤศจิกายน ค.ศ. 1977) เป็นแพทย์ชาวอิหร่านและนักการเมืองที่นิยมเจ้า เขาเป็นนายกรัฐมนตรีอิหร่านในปี 1957 ถึง 1960
ประวัติ
เขาเกิดเมื่อปี ค.ศ. 1909 เขาเข้าเรียนที่โรงเรียนแดรอลฟอนูนและสำเร็จการศึกษาจากปารีสในปี 1933
อาชีพการงานของเขา
หลังจากการสำเร็จการศึกษาของเขาในปี 1933 และเขาเข้าทำงานเป็นแพทย์ในแมชแฮด ในช่วงทศวรรษที่ 1940 เขาเป็นรัฐมนตรีช่วยว่าการกระทรวงสาธารณสุข ในปี 1950 เขาเป็นอธิการบดีมหาวิทยาลัยยแทบรีซหลังจากนั้น 5 ปีต่อมาก็คือปี 1954 เขาเป็นทูตของอิหร่านไปยังยูเกสโกจากนั้นเขาก็สอนที่มหาวิทยาลัยซอร์บอร์น ชั่วขณะหนึ่งและกลายเป็นสมาชิกสถาบันการแพทย์แห่งชาติของฝรั่งเศส ซึ่งครั้งนี้เขาก่อตั้งพรรคชาตินิยมอิหร่าน ในคำสั่งโดยตรงของพระเจ้าชาห์ที่ให้กำหนดระบบสองพรรคการเมืองตามแบบอเมริกา และเขาเป็นประธานพรรค
เขาดำรงตำแหน่งรัฐมนตรีว่าการกระทรวงสาธารณสุขในคณะรัฐมนตรีของแอฮ์แมด แกวอม รัฐมนตรีว่าการกระทรวงวัฒนธรรมในคณะรัฐมนตรีของแอบโดลโฮเซย์น แฮฌีร์ รัฐมนตรีว่าการกระทรวงคมนาคมในคณะรัฐมนตรีของแอลี แมนซูร์ และรัฐมนตรีว่าการกระทรวงมหาดไทยในคณะรัฐมนตรีของโมแฮมแมด ซอเอด นอกจากนี้เขาเป็นผู้ว่าการอาเซอร์ไบจานอีกด้วย
ในเดือนเมษายน 1957 เขาเป็นนายกรัฐมนตรีอิหร่านแทนนายโฮเซยน์ แอลออ์ คณะรัฐมนตรีของเขา จนถึงเดือนกันยายน 1960 และเขาถูกแทนที่ด้วยแจอ์แฟร์ แชรีฟเอมอมี จนถึงก่อนเสียชีวิต เขาเป็นประธานกรรมการบริษัทน้ำมันแห่งชาติอิหร่าน เขาเป็นคนสนิดใกล้ชิดกับพระเจ้าชาห์
เอมิเรตบูฆอรอ
เอมิเรตบูฆอรอ (Buxoro amirligi;, بخارا امرلیگی) หรือ เอมิเรตบูคารา (Emirate of Bukhara) เป็นรัฐที่อยู่ในเอเชียกลาง บริเวณทรานส์ออกเซียนา (พื้นที่ระหว่างแม่น้ำอามูดาร์ยากับแม่น้ำซีร์ดาร์ยา) สถาปนาโดยชาห์ มูราด ในปี ค.ศ. 1785 หลังพระองค์ทรงพิชิตดินแดนต่าง ๆ และขึ้นปกครองอาณาจักรข่านบูฆอรอ ปี ค.ศ. 1868 รัฐเอมิเรตพ่ายแพ้ในสงครามกับจักรวรรดิรัสเซีย เสียดินแดนไปมากมาย รวมทั้งเมืองสำคัญอย่างซามาร์กันต์ ห้าปีต่อมา เอมิเรตบูฆอรอก็กลายเป็นรัฐในอารักขาของรัสเซีย หลังจักรวรรดิรัสเซียถูกพิชิตโดยกองทัพบอลเชวิก รัฐเอมิเรตก็ถูกพิชิตไปด้วย และกลายเป็นสาธารณรัฐประชาชนโซเวียตบูฆอรอ ในปี ค.ศ. 1920
รายชื่อมณฑลของภูฏานเรียงตามดัชนีการพัฒนามนุษย์
นี่คือ รายชื่อของมณฑลของประเทศภูฏานเรียงตามดัชนีการพัฒนามนุษย์ ของปี พ.ศ. 2562
อุทยานแห่งชาติเฉลิมรัตนโกสินทร์
อุทยานแห่งชาติเฉลิมรัตนโกสินทร์ หรือที่เรียกว่า อุทยานแห่งชาติถ้ำธารลอด เป็นอุทยานแห่งชาติที่ตั้งอยู่ในที่ หมู่ที่ 4 บ้านท่าลำใย ตำบลเขาโจด อำเภอศรีสวัสดิ์ จังหวัดกาญจนบุรี เขตพื้นที่อุทยานแห่งชาติมีไม่มาก แต่มีสภาพป่าอุดมสมบูรณ์ มีจุดเด่นและธรรมชาติที่สวยงาม เช่น น้ำตก หน้าผา และถ้ำธารลอด ที่นับว่าเป็นสิ่งมหัศจรรย์ที่เกิดจากการยุบตัวของหินปูน ประกอบกับการกัดเซาะของน้ำทำให้เขาหินปูนกลายเป็นสะพานธรรมชาติขนาดมหึมา และมีหลักฐานแสดงถึงด้านประวัติ-ศาสตร์เป็นทางเดินทัพของพม่าและกองทัพญี่ปุ่น มีเนื้อที่ประมาณ 59 ตารางกิโลเมตร หรือ 36,875 ไร่
ภูมิประเทศ
อุทยานแห่งชาติเฉลิมรัตนโกสินทร์อยู่ในเขตเทือกเขาภาคตะวันตก ลักษณะพื้นที่โดยทั่วไปประกอบด้วยภูเขาสลับซับซ้อน ส่วนใหญ่เป็นภูเขาหินปูน อยู่สูงจากระดับน้ำทะเลปานกลางระหว่าง 240-1,257 เมตร ประกอบด้วยเขากำแพง เขาไม้หอม เขาพุช้างหมอบ จุดสูงสุดคือ ยอดเขากำแพงมีความสูงประมาณ 1,260 เมตร จากระดับน้ำทะเลปานกลาง เทือกเขาเหล่านี้เป็นแหล่งต้นน้ำลำธารของห้วยแม่พลู ห้วยตะกวด ห้วยแม่กระพร้อย และห้วยกระพร้อย
ภูมิอากาศ
สภาพภูมิอากาศในพื้นที่แห่งนี้ ได้รับอิทธิพลจากลมมรสุมตะวันตกเฉียงใต้และลมมรสุมตะวันออกเฉียงเหนือ ซึ่งลมมรสุมตะวันตกเฉียงใต้เริ่มตั้งแต่เดือนพฤษภาคมถึงเดือนพฤศจิกายน ทำให้ช่วงนี้มีความชื้นในอากาศสูง มีเมฆมาก ฝนตกหนัก มีปริมาณน้ำฝนเฉลี่ย 1,700 มม./ปี ส่วนลมมรสุมตะวันออกเฉียงเหนือเริ่มตั้งแต่เดือนพฤศจิกายนถึงเดือนกุมภาพันธ์ สภาพอากาศช่วงนี้หนาวเย็น ท้องฟ้าโปร่ง มีอุณหภูมิต่ำสุดเฉลี่ย 16 องศาเซลเซียส ในช่วงเดือนธันวาคมและมกราคม ฤดูร้อนจะเป็นช่วงคาบเกี่ยวระหว่างลมมรสุมตะวันตกเฉียงใต้และลมมรสุมตะวันออกเฉียงเหนือ มีอุณหภูมิสูงสุดเฉลี่ย 37 องศาเซลเซียส ในช่วงเดือนมีนาคมและเมษายน
พืชพันธุ์และสัตว์ป่า
อุทยานแห่งชาติเฉลิมรัตนโกสินทร์เป็นพื้นที่ส่วนหนึ่งของผืนป่าตะวันตกที่คงความสมบูรณ์ตามธรรมชาติ สามารถจำแนกประเภทแบ่งออกได้เป็น 4 ประเภท ได้แก่ ป่าดิบเขา ป่าดิบแล้ง ป่าเบญจพรรณ และป่าเต็งรัง ในบริเวณที่เป็นสังคมพืชป่าดิบเขา พบบริเวณแนวเขาและยอดเขากำแพงที่ระดับความสูงประมาณ 1,000-1,257 เมตรจากระดับน้ำทะเลปานกลาง พันธุ์ไม้ที่สำคัญ เช่น ก่อเดือย ก่อแป้น ทะโล้ มะแฟน อบเชย กำยาน พญาไม้ หว้าเขา มะไฟ ตอง ฯลฯ พืชพื้นล่างได้แก่ หนามเค็ด เจ็ดช้างสาร เข็ม เร่ว กระวาน ผักกูด กูดห้อม หญ้าข้าวป่า และหญ้าคมบางเขา เป็นต้น ไม้เถาได้แก่ กระจับเขา จิงจ้อน้อย เมื่อย ข้าวเย็นเหนือ หวาย เป็นต้น และพืชอิงอาศัยที่พบได้แก่ กะเรกะร่อน เอื้องเข็ม ช้าง เอื้องกุหลาบ เป็นต้น สัตว์ป่าที่อาศัยอยู่ประจำได้แก่ ลิงกัง หมีหมา หมาไม้ พญากระรอกดำ เลียงผา นกแก๊ก นกกก และนกพญาไฟ
ในบริเวณหุบเขาที่มีหน้าดินลึก มีความชื้นสูง เช่น หุบเขาริมห้วยแม่พลู ห้วยแม่กระพร้อย ห้วยกระพร้อย และรอบยอดเขากำแพง ถัดจากป่าดิบเขาลงมาตั้งแต่ระดับความสูง 200 –1,000 เมตรจากระดับน้ำทะเลปานกลาง ถูกปกคลุมด้วยป่าดิบแล้ง ซึ่งมีพันธุ์ไม้ที่สำคัญได้แก่ ยางนา ยางแดง พระเจ้าห้าพระองค์ ปออีเก้ง ตาเสือ ข่อยหนาม ชมพูป่า ตาว ตะเคียนทอง ยมหิน ฯลฯ พืชอิงอาศัยเป็นกล้วยไม้ในสกุลหวาย สกุลช้าง กระแตไต่ไม้ นมเมีย ไข่มุก ข้าหลวงหลังลาย ชายผ้าสีดา และจุก โหรินี เป็นต้น ไม้เถาได้แก่ กระไดลิง สะบ้าลิง หวายขม สะแกเครือ หนามขี้แรด และสะแกวัลย์ เป็นต้น และพืชพื้นล่างที่พบได้แก่ เข็มดอกใหญ่ หัสคุณ กะตังใบ กระดูกค่าง เปราะหอม เร่ว ผักหนาม กล้วยป่า โจด แขม และหญ้าเทียน เป็นต้น เนื่องจากสภาพเรือนยอดของป่าประเภทนี้เรียงตัวต่อเนื่องชิดกัน ทำให้มีความชุ่มชื้น เป็นแหล่งที่อยู่อาศัยของสัตว์ป่าหลายชนิด เช่น ชะนีมือขาว ลิงกัง พญากระรอกดำ นกกก นกเขาใหญ่ นกเขียวก้านตองปีกสีฟ้า บริเวณพื้นป่าซึ่งเป็นที่ลุ่มหรือใกล้ร่องน้ำ หมูป่า และกวางป่า ใช้เป็นแหล่งปลักโคลนสำหรับนอนแช่ปลัก
สังคมพืชป่าเบญจพรรณพบปกคลุมพื้นที่อุทยานแห่งชาติมากที่สุด ตั้งแต่ระดับความสูง 300-1,000 เมตรจากระดับน้ำทะเลปานกลาง อยู่ระหว่างป่าดิบแล้งกับป่าเต็งรัง พันธุ์ไม้ที่สำคัญได้แก่ เสลา รกฟ้า แดง ชิงชัน กระบก ประดูป่า แคทราย งิ้วป่า เปล้าหลวง ฯลฯ พืชพื้นล่างได้แก่ ไผ่ซาง ไผ่ป่า ไผ่รวก ไผ่ไร่ ไผ่ผาก เข็ม กระตังใบ หนามเค็ด หัวกลัก เปราะป่า หนวดฤๅษี เป็นต้น เถาวัลย์และพืชอิงอาศัยที่พบได้แก่ หนามขี้แรด หนามเกี่ยวไก่ กล้วยไม้สกุลเข็ม กะเรกะร่อน หวาย และช้าง เป็นต้น สัตว์ป่าที่ใช้ประโยชน์ป่าเบญจพรรณเป็นที่อยู่อาศัยและแหล่งอาหารได้แก่ ช้างป่า หมูป่า เก้ง วัวแดง เม่นเล็กหางพอง เม่นใหญ่ กระต่ายป่า ไก่ป่า ไกฟ้าหลังเทา และนกหัวขวานชนิดต่างๆ เป็นต้น
สังคมพืชป่าเต็งรังมีพื้นที่น้อยที่สุดในอุทยานแห่งชาติ ปรากฏกระจายเป็นหย่อมๆ ตามบริเวณยอดเขาล้อมรอบด้วยป่าเบญจพรรณ ตั้งแต่ระดับความสูงจากน้ำทะเลปานกลาง 600-1,000 เมตร พันธุ์ไม้ที่สำคัญได้แก่ เต็ง รัง พะยอม เหียง พลวง มะขามป้อม พืชพื้นล่างได้แก่ ติ้วขาว เป้ง ปรง กระเจียว เปราะ ตาเป็ดตาไก่ เครือออน หญ้าเพ็ก และหญ้าคมบางเขา เป็นต้น ในบริเวณถ้ำธารลอดน้อยและถ้ำธารลอดใหญ่มีสัตว์ป่าที่อาศัยอยู่ เช่น นกเอี้ยงถ้ำ ค้างคาวหน้ายักษ์ทศกรรณ จงโคร่ง งูทางมะพร้าวลายขีด ผึ้งหลวง และลำธารที่ไหลลอดผ่านถ้ำมีปลาในกลุ่มปลาสร้อยเช่น ปลาซิว ปลาจาด ปลาซิวควายแถบดำ รวมไปถึงกุ้ง อาศัยอยู่อย่างชุกชุม ในบริเวณพื้นที่ส่วนที่เปิดโล่งติดกับป่าจะพบนกกระแตแต้แว้ด นกกระปูดใหญ่ และกบหนอง ส่วนในบริเวณพื้นที่ที่ใกล้กับหมู่บ้านและพื้นที่เกษตรกรรมจะพบ กวางป่า เก้ง หมูป่า นกปรอดหัวสีเขม่า นกอีเสือสีน้ำตาล นกตะขาบทุ่ง กิ้งก่าหัวแดง ตุ๊กแกบ้าน คางคกบ้าน เป็นต้น
ผู้สำเร็จราชการ
ในปัจจุบัน ผู้สำเร็จราชการ หรือ ข้าหลวงใหญ่ (governor-general; governor general) บางแห่งเรียกว่าข้าหลวงต่างพระองค์ (ในอดีตภาษาไทยใช้ว่า เกาวนาเยเนราล) หมายถึง ผู้แทนพระองค์พระประมุขแห่งรัฐเอกราชรัฐหนึ่งที่ได้รับแต่งตั้งให้ปกครองรัฐเอกราชอีกรัฐหนึ่ง ในอดีตตำแหน่งนี้ใช้กับผู้สำเร็จราชการแทนพระมหากษัตริย์หรือประธานาธิบดีก็ได้ เช่น ผู้สำเร็จราชการอินโดจีนของฝรั่งเศส
รามเกียรติ์
รามเกียรติ์ เป็นวรรณกรรมที่มีเค้าโครงมาจากเรื่องรามายณะซึ่งเป็นนิทานที่แพร่หลายอยู่ทั่วไปในภูมิภาคเอเชียใต้ ต่อมาอารยธรรมอินเดียได้แพร่สู่ภูมิภาคเอเชียตะวันออกเฉียงใต้ เพราะพ่อค้าชาวอินเดียได้นำวัฒนธรรมและศาสนามาด้วย ทำให้รามายณะแพร่หลายไปทั่วภูมิภาค กลายเป็นนิทานที่รู้จักกันเป็นอย่างดี และได้ปรับเปลี่ยนเนื้อหาให้สอดคล้องกับวัฒนธรรมของประเทศนั้นจนกลายเป็นวรรณคดีประจำชาติไป ดังปรากฏในหลายชาติ เช่น ไทย ลาว พม่า กัมพูชา มาเลเซีย อินโดนีเซีย ล้วนมีวรรณคดีเรื่องรามเกียรติ์เป็นวรรณคดีประจำชาติทั้งสิ้น
“รามเกียรติ์” มีเค้าจากวรรณคดีอินเดียคือมหากาพย์รามายณะที่ ฤๅษีวาลมีกิ ชาวอินเดีย แต่งขึ้นเป็นภาษาสันสกฤต เมื่อประมาณ 2,400 ปีเศษ เชื่อว่าน่าจะเป็นที่รู้จักในหมู่ชาวไทยมาตั้งแต่สมัยโบราณ จากอิทธิพลของลัทธิพราหมณ์ฮินดู รามเกียรติ์ มีตอนศึกไมยราพอีกด้วย
รามเกียรติ์ในประเทศไทย
สำหรับเรื่องรามเกียรติ์ของไทยนั้น มีมาตั้งแต่สมัยอยุธยา ในสมัยกรุงธนบุรี สมเด็จพระเจ้ากรุงธนบุรีได้ทรงพระราชนิพนธ์สำหรับให้ละครหลวงเล่น ปัจจุบันมีอยู่ไม่ครบ ต่อมาในสมัยรัตนโกสินทร์รัชกาลที่ 1 ได้ทรงพระราชนิพนธ์ขึ้นเพื่อรวบรวมเรื่องรามเกียรติ์ ซึ่งมีมาแต่เดิมให้ครบถ้วนสมบูรณ์ตั้งแต่ต้นจนจบ
พระบาทสมเด็จพระพุทธเลิศหล้านภาลัยได้ทรงพระราชนิพนธ์บทละครเรื่องรามเกียรติ์ เพื่อให้ละครหลวงเล่น โดยได้ทรงเลือกมาเป็นตอนๆ ในสมัยพระบาทสมเด็จพระมงกุฎเกล้าเจ้าอยู่หัวทรงพระราชนิพนธ์บทละครเรื่องรามเกียรติ์ โดยใช้ฉบับของอินเดีย (รามายณะ) มาพระราชนิพนธ์ ใช้ชื่อว่า "บ่อเกิดรามเกียรติ์"
ตัวละครหลัก
ตัวละครหลักที่ปรากฏในเรื่อง มีดังนี้
ฝ่ายพระราม
พระนครศรีอยุธยา พระราชบัญญัติ พระอาจารย์ศุภสิทธิ์ พระนครศรีอยุธยาเพชรบุรี พระอินทราชา
กระทู้เมื่อวันเสาร์ที่ผ่านมา
สุรา วุฒิฯ ทูคะนองฤทธิ์ของแอลกอฮอล์เจล ลบง่วงนอน
โซนิคแอนด์เดอะแบล็กไนต์
โซนิคแอนด์เดอะแบล็กไนต์ (ソニックと暗黒の騎士 (Sonikku to Ankoku no Kishi) Sonic and the Black Knight) เป็นวิดีโอเกมแนวแพลตฟอร์ม พัฒนาโดยโซนิคทีม และจัดจำหน่ายโดยเซกา โดยเป็นส่วนหนึ่งของชุดเกม โซนิคเดอะเฮดจ์ฮ็อก ตัวเกมวางจำหน่ายบนเครื่องวีโดยเป็นเกมที่ 2 ในซีรีส์ โซนิคสตอรีบุ๊ก ต่อจากเกม โซนิคแอนด์เดอะซีเคร็ต (2007) ตัวเกมถูกเซ็ตอยู่ในโลกของกษัตริย์อาเธอร์ โดยผสมผสานกับความเร็วที่เป็นสัญลักษณ์ของโซนิคเข้ากับระบบการต่อสู้ด้วยดาบแบบใหม่ โดยใช้ฟังก์ชันการตรวจจับการเคลื่อนไหวของวีรีโมท
โซนิคแอนด์เดอะแบล็กไนต์ ได้รับกระแสวิจารณ์ผลมกัน โดยตัวเกมได้เสียงชื่นชมในด้านกราฟิก การนำเสนอ และเนื้อหาโบนัสมากมาย แต่ตัวเกมกลับถูกวิจารณ์ในด้านการควบคุมของเกม กลไกการเล่นฟันดาบ และลักษณะของโหมดหลายผู้เล่น โซนิคแอนด์เดอะแบล็กไนต์ ถูกถอดออกจากร้านค้าปลีกในปี 2010 หลังจากการตัดสินใจของเซกาในการถอดเกมในชุดเกมโซนิคที่มีคะแนนในเว็บไซต์เมทาคริติกต่ำกว่าค่าเฉลี่ยทั้งหมดเพื่อเพิ่มมูลค่าให้กับแบรนด์
ปลาตะเพียนแคระ
ปลาตะเพียนแคระ (Pygmy barb; ) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
มีลักษณะทั่วไปคล้ายคล้ายกับปลาตะเพียน แต่ลำตัวเรียวยาวกว่า ตาโต ปากมีขนาดเล็ก ไม่มีหนวด เกล็ดมีขนาดใหญ่ ลำตัวใสมีสีเหลืองหรือสีน้ำตาลอ่อน ครีบใส ปลายครีบมีสีดำคล้ำ ตัวผู้มีครีบหลังใหญ่กว่าตัวเมีย ครีบก้นมีแต้มสีดำ ด้านหลังมีสีจาง ๆ
มีขนาดความยาว 3-4 เซนติเมตร พบกระจายพันธุ์อยู่เป็นฝูงเล็ก ๆ ในแหล่งน้ำที่มีพืชน้ำขึ้นอย่างหนาแน่นในป่าที่ราบต่ำหรือป่าพรุ พบในภาคตะวันออกและภาคใต้ไทย โดยพบได้ตั้งแต่ตอนเหนือของแหลมมลายู จัดเป็นปลาที่พบได้น้อย  กินอหารจำพวก สัตว์น้ำหน้าดินและอินทรียสารต่าง ๆ เป็นอาหาร นิยมเลี้ยงเป็นปลาสวยงาม
อัสซะลามุอะลัยกุม
อัสซะลามุอะลัยกุม (ٱلسَّلَامُ عَلَيْكُمْ, ) เป็นคำทักทายภาษาอาหรับที่แปลว่า "ขอให้ความสันติสุขจงมีแด่ท่าน" คำว่า ซะลาม เป็นคำทักทายทางศาสนาในหมู่มุสลิม และกลุ่มชนอื่นที่พูดภาษาอาหรับ เช่น อาหรับคริสเตียน และมุสลิมโดยทั่วไป ในภาษาปากมักพูดแค่ส่วนแรกเท่านั้น (ซะลาม, "สันติ") คำตอบรับของคำทักทายคือวะอะลัยกุมุสซะลาม (وَعَلَيْكُمُ ٱلسَّلَامُ, ) "และขอให้ความสันติสุขจงมีแด่ท่านเช่นกัน" ประโยคสมบูรณ์ของคำทักทายนี้คือ อัสซะลามุอะลัยกุม วะเราะห์มะตุลลอฮิ วะบะเราะกาตุฮู (ٱلسَّلَامُ عَلَيْكُمْ وَرَحْمَةُ ٱللَّٰهِ وَبَرَكَاتُهُ, ) "ขอความสันติสุข ความเมตตา และความเป็นสิริมงคลจากพระองค์อัลลอฮ์จงมีแด่ท่าน"
รูปแบบไวยากรณ์
คำทักทายส่วนใหญ่มักใช้รูปสรรพนามบุรุษที่สองพหูพจน์ชาย โดยสามารถเปลี่ยนแปลงตามสถานการณ์ได้ เพื่อกล่าวถึงบุคคลที่เป็นรูปเอกพจน์ชายหรือหญิง รูปทวิพจน์ หรือรูปพหูพจน์หญิง ตามตัวอย่างด้านล่างนี้ (หมายเหตุ: ตามรูปแบบกฎการออกเสียงมาตรฐานของภาษาอาหรับคลาสสิก สระสุดท้ายมักไม่ออกเสียง):
ในศาสนาอิสลาม
ในฮะดีษมีการกล่าวถึงวิธีการซะลามหลายแบบ จากรายงานของอะบูฮุร็อยเราะฮ์ว่า "เมื่อผู้ใดไปถึงยังที่ชุมนุม ก็จงให้'ซะลาม' และเมื่อต้องการจะปลีกตัวออกมาก็จงให้ 'ซะลาม' เช่นกัน เพราะใช่ว่าการให้ 'ซะลาม' ครั้งแรกนั้นจะมีความพิเศษ (ควรกระทำ) มากกว่าการให้ 'ซะลาม' ครั้งหลัง" (ฮะดีษฮะซันที่บันทึกในญาเมียะอ์ อัตติรมีซี)
นอกจากฮะดีษแล้ว ยังมีวิธีการซะลามในอัลกุรอานด้วย โดยแนะนำให้ซะลามก่อนเข้าบ้าน จากโองการที่ว่า: "...เมื่อพวกเจ้าเข้าไปในบ้านก็จงกล่าวซะลามให้แก่ตัวของพวกเจ้าเอง เป็นการคำนับอันจำเริญยิ่งจากอัลลอฮ์ เช่นนั้นแหละ อัลลอฮ์ทรงชี้แจงโองการทั้งหลายให้เป็นที่ชัดแจ้งแก่พวกเจ้าเพื่อพวกเจ้าจะได้ใช้สติปัญญาพิจารณา" (อันนูร 24:61).
ประโยคนี้ปรากฏในอัลกุรอาน 7 ครั้ง แต่ละครั้งจะเป็นรูป ซะลามุนอะลัยกุม (سَلَامٌ عَلَيْكُمْ) ในภาษาอาหรับคลาสสิกมักเขียนในเอกสารตัวเขียนอัลกุรอานและฮะดีษช่วงต้นเป็น ٱلسَّلَٰمُ عَلَيْكُمْ وَرَحْمَتُ ٱللَّٰهِ وَبَرَكَٰتُهُ ในแบบร็อสม์มักเขียนเป็น السلم علىکم ورحمٮ ال‍له وٮرکٮه
"وَإِذَا جَآءَكَ ٱلَّذِينَ يُؤْمِنُونَ بِآيَاتِنَا فَقُلْ سَلَامٌ عَلَيْكُمْ ۖ كَتَبَ رَبُّكُمْ عَلَىٰ نَفْسِهِ ٱلرَّحْمَةَ ۖ أَنَّهُۥ مَنْ عَمِلَ مِنكُمْ سُوٓءًۢا بِجَهَالَةٍۢ ثُمَّ تَابَ مِنۢ بَعْدِهِۦ وَأَصْلَحَ فَأَنَّهُۥ غَفُورٌۭ رَّحِيمٌۭ “และเมื่อบรรดาผู้ศรัทธาต่อบรรดาโองการของเราได้มาหาเจ้า (มุฮัมมัด) ก็จงกล่าวเถิดว่า ‘ขอความปลอดภัยจงมีแด่พวกท่านเถิด! พระเจ้าของพวกเจ้าได้กำหนดการเอ็นดูเมตตาไว้บนตัวของพระองค์ว่า ผู้ใดในหมู่พวกเจ้ากระทำความชั่วโดยไม่รู้แล้วเขาสำนึกผิดกลับเนื้อกลับตัวหลังจากนั้น และปรับปรุงแก้ไขแล้ว แท้จริงพระองค์คือผู้ทรงอภัยโทษ ผู้ทรงเอ็นดูเมตตา”"
"سَلَامٌ عَلَيْكُم بِمَا صَبَرْتُمْ ۚ فَنِعْمَ عُقْبَى ٱلدَّارِ “(พร้อมกับกล่าวว่า) ‘ความศานติจงมีแต่พวกท่าน เนื่องด้วยพวกท่านได้อดทน’ มันช่างดีเสียนี่กระไรที่พำนักบั้นปลายนี้!”"
"قَالَ سَلَامٌ عَلَيْكَ ۖ سَأَسْتَغْفِرُ لَكَ رَبِّي ۖ إِنَّهُۥ كَانَ بِي حَفِيًّۭا “เขา (อิบรอฮีม) กล่าวว่า ‘ขอความศานติจงมีแด่ท่าน! ฉันจะขออภัยโทษจากพระเจ้าของฉันให้แก่ท่าน แท้จริงพระองค์เป็นผู้ทรงเมตตากรุณาแก่ฉันมาก’”"
"وَسِيقَ ٱلَّذِينَ ٱتَّقَوْا۟ رَبَّهُمْ إِلَى ٱلْجَنَّةِ زُمَرًا ۖ حَتَّىٰ إِذَا جَآءُوهَا وَفُتِحَتْ أَبْوَابُهَا وَقَالَ لَهُمْ خَزَنَتُهَا سَلَامٌ عَلَيْكُمْ طِبْتُمْ فَٱدْخُلُوهَا خَالِدِينَ “และบรรดาผู้ยำเกรงพระเจ้าของพวกเขาจะถูกนำสู่สวนสวรรค์เป็นกลุ่ม ๆ จนกระทั่งเมื่อพวกเขามาถึงมัน และ ประตูทั้งหลายของมันจะถูกเปิดออก ยามเฝ้าประตูสวรรค์จะกล่าวแก่พวกเขาว่า ‘ความศานติจงมีแด่พวกท่าน! พวกท่านเป็นผู้บริสุทธิ์ ดังนั้น จงเข้าไปในสวรรค์เป็นผู้พำนักอยู่ตลอดกาล’”"
รูปแบบอื่น ได้แก่ ซะลามุนอะลา (سَلَامٌ عَلَىٰ) หรือคำว่า ซะลาม (سَلَام) ก็มีการกล่าวถึงในอายะฮ์อื่น ๆ ของอัลกุรอานด้วย
สันเขา
สันเขาคือลักษณะทางธรณีวิทยาที่มีลักษณะเป็นภูเขาที่มีจุดสูงสุดยาวเป็นแนวต่อกันเป็นระยะทางหนึ่ง โดยสันเขาจะเรียกว่าเนินเขาหรือเทือกเขาก็ขึ้นอยู่กับขนาดของสันเขานั้น ๆ
สันเขาใหญ่ๆส่วนมากสามารถทำเป็นเส้นแบ่งเขตแดนทางธรรมชาติและสามารถสร้างหรือกำหนดสภาพอากาศในบริเวณนั้น ๆ ได้อีกด้วย
ถ้วยรางวัลฟุตบอลโลก
ถ้วยรางวัลฟุตบอลโลก (FIFA World Cup Trophy) เป็นถ้วยรางวัลทองคำ อันเป็นรางวัลให้ผู้ชนะเลิศในฟุตบอลโลกในทัวนาเม้นฟุตบอล ซึ่งตั้งแต่มีการจัดฟุตบอลโลกในปี ค.ศ. 1930 มีสองถ้วยที่ถูกใช้ โดยถ้วยรางวัลชูลส์รีเมต์ ระหว่างปี ค.ศ. 1930 ถึง 1970 และถ้วยรางวัลฟุตบอลโลก ตั้งแต่ปี ค.ศ. 1974 จนถึงปัจจุบัน
ชนะเลิศ
,ถ้วยรางวัลชูลส์รีเมต์
ถ้วยรางวัลฟุตบอลโลก
รายชื่อเขตบริหารของเอธิโอเปียเรียงตามดัชนีการพัฒนามนุษย์
นี่คือ รายชื่อเขตเขตบริหารของเอธิโอเปีย และ 2 นครอิสระ ได้แก่ อาดดิสอาบาบา และ ไดร์ดาวา ตามดัชนีการพัฒนามนุษย์ ณ ปี พ.ศ. 2562
รินะ ไออูจิ
รินะ ไออูจิ (31 กรกฎาคม พ.ศ. 2523 - ) เป็นนักร้อง นักแต่งเพลง แนวเจป็อป ชาวญี่ปุ่น จากเมืองโอซากะ จังหวัดโอซากะ  รินะเปิดตัวครั้งแรกใน พ.ศ. 2543 ด้วยซิงเกิล โคลสทูยัวร์ฮาร์ต (Close To Your Heart) เป็นเพลงเปิดที่ 3 ของเรื่องมอนส์เตอร์ ฟาร์ม ในปีต่อมาเธอออกอัลบั้ม บีแฮปปี (Be Happy) ที่เปิดตัวเป็นอันดับ 3 บนชาร์ตโอริคอนและทำยอดขายได้ถึง 187,000 ก๊อปปี้ในสัปดาห์แรกที่ออกวางจำหน่าย
เธอมีผลงาน 32 ซิงเกิล 3 ดิจิตอล ซิงเกิล และ 9 อัลบั้ม โดยอัลบั้มสุดท้าย คือ ลาสต์ซีน (Last Scene)จะออกจำหน่ายในวันที่ 15 กันยายน พ.ศ. 2553
ชีวิตเริ่มต้น-พ.ศ. 2544(บีแฮปปี)
ในวัยเด็ก เธอชอบร้องเพลงและเล่นเปียโน ทำให้ในระดับประถมศึกษา เธอเป็นนักเปียโนประจำโรงเรียน ในเวลาต่อมาเธอได้ถ่ายนิตยสาร คาวายอี!(Cawaii!)อยู่ช่วงระยะหนึ่ง ต่อมาเธอไปแข่งขันในรายการซุปเปอร์ สตาร์ไลท์ คอนเทสต์(SUPER STARLIGHT CONTEST)ของค่ายGiza Studioในปี 2542.และเธอได้เริ่มออกผลงานเพลงตั้งแต่ปี 2543 กับซิงเกิลClose To Your Heart เมื่อเธออายุ 19 ปี แต่เปิดตัวไม่ค่อยดีนัก เปิดตัวที่อันดับที่ 19 ของโอริคอน ซาร์ด ต่อมาเธอออกผลงานอีก 3 ซิงเกิล คือ อิส เครชี่ ฟอร์ ยู(It's crazy for you) เปิดตัวที่อันดับที่ 16 และ โอ้ พาราไดซ์ เทรช(Ohh! Paradise Taste)เปิดตัวที่อันดับที่ 23 จากนั้นเธอออกซิงเกิลที่ 4 โคอิวะทริลช็อกซัสเพนส์ เปิดตัวที่อันดับที่ 5 ซิงเกิลนี้เป็นซิงเกิลแรกที่มียอดขายเกิน 100,000 ชุด เพลงนี้นำไปประกอบเป็นเพลงเปิดที่ 8 ของอนิเมะยอดนักสืบจิ๋วโคนันตั้งแต่ตอนที่ 205-230
ปี พ.ศ. 2544 เธอออกอัลบั้มแรกของเธอที่มีชื่อว่า บี แฮปปี(Be Happy)เปิดตัวที่อันดับที่ 3 บนโอริคอนชาร์ต ยอดขายรวมสัปดาห์แรกที่ 187,460 ชุด อยู่ในโอริคอนชาร์ต 7 สัปดาห์ ยอดขายรวม 306,540 ชุด
พ.ศ. 2544-พ.ศ. 2545(พาวเวอร์ออฟเวิดส์)
หลังจากเธออกอัลบั้มแรกของเธอ เธอก็ได้ออกซิงเกิลที่ 5 ที่มีชื่อว่าเฟทธ์(FAITH)ในเดือนเมษายน เปิดตัวที่อันดับที่ 8 เดือนมิถุนายนเธออกซิงเกิลรันอัพ(Run Up)เปิดตัวที่อันดับที่ 7 ต่อมาในเดือน ตุลาคม เธอได้ออกซิงเกิลที่ 7 คือเนวีบลู(Navy Blue)ซิงเกิลนี้เปิดตัวที่อันดับ 2 ซิงเกิลนี้ทำยอดขายได้ 120,000 กว่าชุด เป็นซิงเกิลที่ขายดีที่สุด ธันวาคมเธออกดีวีดีที่มีชื่ว่า PREMIER SHOT #1
ปี พ.ศ. 2545 เธออกซิงเกิลที่ 8 คือ ฟอร์เอเวอร์ยู ~เออิเอ็นนิคิมิโตะ~ เปิดตัวที่อันดับ 5 และซิงเกิลที่ 9 คือ ,.__ไอแคนท์สต็อปมายเลิฟฟอร์ยู]] (I can't Stop My Love For You♥)เป็นเพลงเปิดที่ 11 ของยอดนักสืบจิ๋วโคนัน ตอนที่ 271-305 เปิดตัวที่อันดับ 2 เป็นซิงเกิลที่ 3 ที่มียอดขายเกิน 100,000 ชุด
เดือนพฤษภาคม เธอออกอัลบั้มที่ 2 คือพาวเวอร์ออฟเวิดส์(Power Of Words)เปิดตัวที่อันดับ 1 บนโอริคอนชาร์ต ซาร์ดสัปดาห์แรกคือ 242,100 ชุด อยู่ในโอริคอนชาร์ต 13 สัปดาห์ ยอดขายรวม 419,420 ชุด อัลบั้มนี้ออกจำหน่ายพร้อมกับหนังสือMade in Rina 2002 และในเดือนกรกฎาคมเธออกดีวีดีที่มีชื่อว่าRINA AIUCHI LIVE TOUR 2002 "POWER OF WORDS"
พ.ศ. 2545-พ.ศ. 2546(เอ.ไอ.อาร์)
เดือนสิงหาคม เธอออกซิงเกิลที่ 10 คือ Sincerely Yours / Can you feel the POWER OF WORDS? เปิดตัวที่อันดับ 4 บนโอริคอนซาร์ด จากนั้นเดือนพฤศจิกายนเธออกซิงเกิล ดรีฟ ฟรีซ เปิดตัวที่อันดับ 3 บนโอริคอนซาร์ด
ปี พ.ศ. 2546 เธอเริ่มต้นด้วยซิงเกิล เปิดตัวที่อันดับที่ 3 เดือนพฤษภาคมเธออกซิงเกิล FULL JUMP ซึ่งเธอได้นักแสดงที่มีชื่อว่าชิบุเอะ โจจิมาร่วมแสดงใน PV นี้ด้วย เดือนต่อมาเธออกซิงเกิลที่ 14 คือ โอเวอร์ ไซน์(Over Shine)เปิดตัวที่อันดับ 6 บนโอริคอนซาร์ด
เดือนตุลาคม เธอผลงานทั้ง 3 ผลงานในวันเดียวกันคือ ซึ่งทั้งหมดจำหน่ายวันที่15 ตุลาคม หลังจากนั้นเธอออกทัวร์คอนเสิร์ต รินะ ไออูจิ ไลฟ์ ทัวร์ 2003 "เอ.ไอ.อาร์" (RINA AIUCHI LIVE TOUR 2003 "A.I.R") เป็นการปิดท้ายปี 2546
พ.ศ. 2547(เพลย์เกิร์ล)
เดือนเมษายน เธออกซิงเกิล ดรีม x ดรีม (Dream x Dream) เปิดตัวที่อันดับ 6 บนโอริคอนซาร์ด ซิงเกิลนี้นำไปประอนิเมะยอดนักสืบจิ๋วโคนันอีกครั้งในรอบ 2 ปี คือ ยอดนักสืบจิ๋วโคนันเดอะมูฟวี่ ตอนมนตราแห่งรัตติกาลสีเงิน เดือนพฤษภาคมเธออกซิงเกิล START เป็นเพลงเปิดอนิเมะยอดนักสืบจิ๋วโคนันตอนที่ 356-393 เปิดตัวที่อันดับ 8 บนโอริคอนซาร์ด เดือนตุลาคมเธออกซิงเกิล บูม-บูม-บูม เปิดตัวที่อันดับ 11 บนโอริคอนซาร์ด
เดือนธันวาคมเธอออกอัลบั้มเพลย์เกิร์ล เปิดตัวที่ 7 อยู่ในซาร์ด 8 สัปดาห์ ยอดขายรวม 107,871 ชุด
แหล่งข้อมูลอื่น
1980
นาซีเม ซุลตาน
นาซีเม ซุลตาน (ตุรกีออตโตมัน: ‎ناظمه سلطان‎) เป็นเจ้าหญิงออตโตมัน พระราชธิดาในสุลต่านอับดิวล์อาซิซ กับฮัยรานีดิล คาดึน
พระประวัติ
นาซีเม ซุลตานประสูติเมื่อวันที่ 14 กุมภาพันธ์ ค.ศ. 1866 ณ พระราชวังโดลมาบาห์เช เป็นพระราชธิดาในสุลต่านอับดิวล์อาซิซ (Abdülaziz) กับฮัยรานีดิล คาดึน (Hayranidil Kadın) นับเป็นพระราชธิดาลำดับที่สามของพระชนก และเป็นลำดับที่หนึ่งของพระชนนี พระองค์เป็นโสทรเชษฐภคินีของเคาะลีฟะฮ์อับดิวล์เมจิดที่ 2 (Abdülmecid)
30 พฤษภาคม ค.ศ. 1876 สุลต่านอับดิวล์อาซิซ พระชนกนาถถูกคณะรัฐมนตรีปลดออกจากตำแหน่ง แล้วสถาปนามูรัดที่ 5 (V. Murad) ซึ่งเป็นพระภาติยะขึ้นเป็นสุลต่านแทน วัดถัดมาสุลต่านอับดิวล์อาซิซจึงย้ายไปประทับที่พระราชวังเฟรีเย แต่ฮัยรานีดิลและสาวสรรกำนัลในคนอื่น ๆ ปฏิเสธที่จะออกจากพระราชวังโดลมาบาห์เช จึงถูกจับเพราะกระทำการกระด้างกระเดื่อง ทั้งหมดถูกคุมตัวไปยังพระราชวังเฟรีเย พร้อมถูกริบทรัพย์สินมีค่าไปหมด กระทั่งวันที่ 4 มิถุนายนปีเดียวกัน อดีตสุลต่านอับดิวล์อาซิซเสด็จสวรรคตอย่างมีเงื่อนงำ ขณะที่นาซีเมมีพระชันษา 10 ปี พระองค์ยังคงประทับอยู่ในพระราชวังเฟรีเยร่วมกันพระชนนีและพระอนุชาที่ขณะนั้นมีพระชันษา 8 ปี
เสกสมรส
ในรัชกาลสุลต่านอับดิวล์ฮามิตที่ 2 (İkinci Abdülhamit) ได้จัดพระราชพิธีเสกสมรสให้แก่เจ้านายฝ่ายในสามพระองค์คือ นาซีเม ซุลตาน, ซาลีฮา ซุลตาน และเอมีเน ซุลตาน โดยพระองค์เสกสมรสกับอาลี ฮาลิด พาชา บุตรอีบราฮิม เดร์วิช พาชา เมื่อวันที่ 20 เมษายน ค.ศ. 1889 ณ พระราชวังยึลดึซ แต่มิได้ประสูติกาลพระบุตรแม้แต่พระองค์เดียว
นาซีเม ซุลตานและพระภัสดาได้รับพระราชทานวังย่านคูรูเชชเมให้เป็นที่ประทับ ขนานนามว่าวังนาซีเม ซุลตาน ภายในมีการจัดการแสดงดนตรีเกี่ยวกับศาสนา
ทรงลี้ภัย
ครอบครัวของพระองค์ถูกส่งให้ลี้ภัยออกนอกประเทศเมื่อ ค.ศ. 1924 นาซีเมและพระสวามีได้ประทับที่เมืองจูนิเยะฮ์ ประเทศเลบานอน ทั้งสองอาศัยอยู่ในพระตำหนักที่รายล้อมด้วยเรือกสวน ระหว่างที่ลี้ภัยพระองค์มักประทานเครื่องเพชรต่าง ๆ ให้แก่พระภาติยะและภาคิไนยหลายพระองค์
เนสลีชาห์ ซุลตาน พระภาติยะได้กล่าวถึงลักษณะของนาซีเม ซุลตานไว้ว่า มีพระวรองค์แบบบาง แต่มีพระโอษฐ์ใหญ่เช่นพระชนกดูค่อนข้างน่าเกลียด แต่พอดูรวม ๆ ก็งามน่าประทับใจ
สิ้นพระชนม์
นาซีเม ซุลตานสิ้นพระชนม์เมื่อ ค.ศ. 1947 ที่เมืองจูนิเยะฮ์ ประเทศเลบานอน พระศพถูกฝังไว้มัสยิดสุลต่านเซลิม กรุงดามัสกัส ประเทศซีเรีย และอีกหนึ่งปีต่อมา อาลี ฮาลิด พาชาก็เสียชีวิตลงที่เมืองมักกะฮ์ ประเทศซาอุดีอาระเบีย
ส่วนปลายของกระดูกเรเดียส
ส่วนปลายของกระดูกเรเดียส (distal end of the radius) เป็นส่วนของกระดูกเรเดียสที่มีขนาดใหญ่และมีรูปร่างคล้ายสี่เหลี่ยมคางหมู
พื้นผิวข้อต่อ
ส่วนปลายของกระดูกเรเดียสมีพื้นผิวที่เป็นข้อต่อกับกระดูกอื่นอยู่ 2 ด้าน ด้านหนึ่งอยู่ข้างใต้เป็นข้อต่อกับกระดูกข้อมือ (carpus) และอีกด้านหนึ่งอยู่ด้านใกล้กลาง (medial) เป็นข้อต่อกับกระดูกอัลนา
พื้นผิวข้อต่อทั้งสองถูกแบ่งโดยสันนูน ซึ่งเป็นที่ยึดเกาะของฐานของแผ่นข้อต่อรูปสามเหลี่ยม แผ่นดังกล่าวแบ่งระหว่างข้อมือกับข้อต่อเรดิโออัลนาส่วนปลาย (distal radioulnar articulation)
พื้นผิวที่ไม่เป็นข้อต่อ
ส่วนปลายของกระดูกนี้ประกอบด้วยพื้นผิวที่ไม่ใช่ข้อต่อ 3 พื้นผิว ได้แก่
ประวัติสโมสรฟุตบอลลิเวอร์พูล (ค.ศ. 1959–85)
ประวัติศาสตร์ของสโมสรฟุตบอลลิเวอร์พูล (1959–85) (History of Liverpool F.C. (1959–85)) เริ่มต้นขึ้นเมื่อมีการแต่งตั้ง บิลล์ แชงคลี ให้เป็นผู้จัดการทีมเมื่อฤดูกาล 1959–60 ซึ่งขณะนั้นทางสโมสรยังอยู่ใน ฟุตบอลลีกดิวิชัน 2 (เดิม) หรือ อีเอฟแอลแชมเปียนชิป ในปัจจุบันจนกระทั่งถึง โศกนาฏกรรมเฮย์เซล ใน ค.ศ. 1985
ในฤดูกาล 1961–62 สโมสรลิเวอร์พูลสามารถคว้าแชมป์ดิวิชัน 2 (เดิม) และได้สิทธิ์ขึ้นมาเล่นใน ฟุตบอลลีกดิวิชัน 1 (เดิม) หรือ พรีเมียร์ลีก ในปัจจุบันจนกระทั่งแชงคลีสามารถพาทีมหงส์แดงคว้าแชมป์ดิวิชัน 1 (เดิม) ในฤดูกาล 1963–64 นับเป็นแชมป์ลีกสูงสุดครั้งแรกในรอบ 17 ปีโดยแชงคลีได้แชมป์ดิวิชัน 1 (เดิม) อีก 2 สมัย เอฟเอคัพ 2 สมัย แชริตีชีลด์ 4 สมัยและ ยูฟ่าคัพ อีก 1 สมัยหลังจากพาทีมคว้าแชมป์แชริตีชีลด์ใน ค.ศ. 1974 หรือก่อนเริ่มฤดูกาล 1974–75 แชงคลีได้ประกาศวางมือหลังจากคุมทีมมายาวนานถึง 15 ปีโดยมี บ๊อบ เพสลีย์ มือขวาของแชงคลีเข้ามาคุมทีมแทน
เมื่อเพสลีย์ได้เข้ามาคุมทีมแทนแชงคลีแล้วเขาสามารถพาทีมคว้าแชมป์ดิวิชัน 1 (เดิม) 6 สมัย ยูโรเปียนคัพ 3 สมัย ยูฟ่าคัพ 1 สมัย ลีกคัพ 3 สมัย และแชริตีชีลด์อีก 6 สมัยโดยแชมป์รายการสุดท้ายของเพสลีย์คือลีกคัพในค.ศ. 1983 หลังจากนั้นเพสลีย์ได้ประกาศวางมือโดยมี โจ เฟแกน มือขวาของเพสลีย์ขึ้นมาคุมทีมแทน
หลังจากเฟแกนได้ขึ้นมาคุมทีมแล้วเขาสามารถพาทีมคว้าแชมป์ลีก 1 สมัย ลีกคัพ 1 สมัยและยูโรเปียนคัพ 1 สมัยก่อนจะประกาศวางมือหลังจากเกิด โศกนาฏกรรมเฮย์เซล ในระหว่างการแข่งขันยูโรเปียนคัพรอบชิงชนะเลิศระหว่างลิเวอร์พูลกับ ยูเวนตุส เมื่อวันที่ 29 พฤษภาคม ค.ศ. 1985 ส่งผลให้ลิเวอร์พูลถูกห้ามแข่งบอลถ้วยยุโรปรายการต่าง ๆ นานถึง 5 ปีโดย เคนนี แดลกลีช ได้เข้ามาทำหน้าที่เป็นทั้งผู้เล่น-ผู้จัดการทีม
เกาะชวา
เกาะชวา (อินโดนีเซีย: Pulau Jawa, ชวา: Pulo Jawa) เป็นชื่อเดิมของหมู่เกาะที่ตั้งอยู่ในแถบเอเชียตะวันออกเฉียงใต้ ปัจจุบันคือประเทศอินโดนีเซีย และเป็นที่ตั้งของเมืองหลวง จาการ์ตา เป็นเกาะที่มีประชากรมากที่สุดในโลก และมีประชากรมากกว่าทวีปออสเตรเลียและแอนตาร์กติกา (รายชื่อเกาะตามจำนวนประชากร) มีเนื้อที่ 132,000 ตารางกิโลเมตร ประชากร 127 ล้านคน และมีความหนาแน่นประชากร 864 คนต่อกม.² ซึ่งถ้าเกาะชวาเป็นประเทศแล้วจะมี ความหนาแน่นประชากรเป็อันดับ 2 รองจากประเทศบังกลาเทศ ยกเว้นนครรัฐที่มีขนาดเล็ก
พระราชบัญญัติสหภาพ ค.ศ. 1707
พระราชบัญญัติสหภาพ (Acts of Union, Achd an Aonaidh) เป็นพระราชบัญญัติสองฉบับ ได้แก่ พระราชบัญญัติสหภาพกับสกอตแลนด์ (Union with Scotland Act 1706) ที่ผ่านในปี ค.ศ. 1706 โดยรัฐสภาอังกฤษ และพระราชบัญญัติสหภาพกับอังกฤษ (Union with England Act 1707) ที่ผ่านในปี ค.ศ. 1707 โดยรัฐสภาสกอตแลนด์ เพื่อให้ “สนธิสัญญาสหภาพ” อันเป็นผลมาจากการเจรจาระหว่างสองราชอาณาจักรเป็นไปตามกฎหมายของทั้งสองอาณาจักร พระราชบัญญัตินี้ได้รวมราชอาณาจักรอังกฤษและราชอาณาจักรสกอตแลนด์ซึ่งแต่เดิมเป็นสองอาณาจักรที่ใช้กฎหมายต่างกันแต่มีประมุขร่วมกัน โดยความในสนธิสัญญาสหภาพระบุว่า "เพื่อรวมกันเป็นราชอาณาจักรหนึ่งเดียวซึ่งใช้ชื่อว่าราชอาณาจักรบริเตนใหญ่"
ก่อนจะออกพระราชบัญญัตินี้สองประเทศมีประมุขร่วมกันมาประมาณหนึ่งร้อยปี (ตั้งแต่การรวมราชบัลลังก์ ในปี ค.ศ. 1603 เมื่อ พระเจ้าเจมส์ที่ 4 แห่งสกอตแลนด์ได้รับราชบัลลังก์อังกฤษต่อจากพระราชินีนาถเอลิซาเบธที่ 1 แห่งอังกฤษ) แม้ว่าจะใช้คำว่า “การรวมราชบัลลังก์” ก็ตามแต่ตามความเป็นจริงแล้วสองราชอาณาจักรนี้ยังแยกกันเป็นสองราชบัลลังก์ เพียงแต่มีองค์ประมุขร่วมกันเท่านั้น ก่อนหน้าที่จะมีพระราชบัญญัติสหภาพก็มีการพยายามที่จะรวมอาณาจักรทั้งสองนี้หลายครั้ง ในปี ค.ศ. 1606, ค.ศ. 1667 และ ค.ศ. 1689 โดยพระราชบัญญัติของรัฐสภาแต่ก็ไม่สำเร็จมาจนกระทั่งคริสต์ศตวรรษที่ 18 เมื่อรัฐสภาของทั้งสองราชอาณาจักรจึงมีความเห็นที่สอดคล้องกันในการสร้างสหภาพถึงแม้ว่าจะมีเหตุผลที่ต่างกันก็ตาม
พระราชบัญญัติมีผลเมื่อวันที่ 1 พฤษภาคม ค.ศ. 1707 ในวันนั้นรัฐสภาสกอตแลนด์และรัฐสภาอังกฤษก็ถูกยุบและมารวมกันเป็นรัฐสภาแห่งบริเตนใหญ่โดยมีที่ทำการที่พระราชวังเวสต์มินสเตอร์ ใน กรุงลอนดอนซึ่งเดิมเป็นที่ตั้งของรัฐสภาอังกฤษ โดยรัฐสภาสกอตแลนด์และรัฐสภาอังกฤษจึงหมดหน้าที่ลงโดยปริยาย ฉะนั้นบางครั้งพระราชบัญญัติสหภาพจะเรียกว่า สหภาพรัฐสภา (Union of the Parliaments)
ในการเปลื่ยนแปลงครั้งนี้ก็มีผู้ที่พยายามจะเปลื่ยนชื่อสกอตแลนด์ และ อังกฤษ เป็นบริเตนเหนือและบริเตนใต้ แต่ก็ไม่ได้เป็นความพยายามที่เป็นจริงเป็นจังอะไร โดยเฉพาะบริเตนใต้ แม้ว่า บริเตนเหนือจะใช้กันอยู่บ้างแต่ก็น้อย
ล็องเซวียน
ล็องเซวียน (Long Xuyên) เป็นเมืองหลักและนครประจำจังหวัดอานซางในภูมิภาคดินดอนสามเหลี่ยมปากแม่น้ำโขง ทางภาคตะวันตกเฉียงใต้ของประเทศเวียดนาม
ภูมิศาสตร์
ล็องเซวียนตั้งอยู่ห่างจากกรุงฮานอยไปทางทิศใต้ประมาณ 1,950 กิโลเมตร ห่างจากนครโฮจิมินห์ประมาณ 189 กิโลเมตร และห่างจากชายแดนประเทศกัมพูชาประมาณ 45 กิโลเมตร
วัฒนธรรม
ตอนที่เมืองล็องเซวียนถูกกำหนดเป็นนครจนถึง ค.ศ. 1999 พลเมืองหลายคนจากชุมชนชนบทล้อมรอบ ย้ายกันเข้ามาในเมืองนี้ ตลาดน้ำล็องเซวียนยังคงชีวิตแบบดั้งเดิมที่หลงเหลือจากชีวิตในชนบทมากขึ้น
เนื่องจากที่ตั้งที่อยู่ใกล้กับประเทศกัมพูชา ทำให้นครนี้มีพลเมืองเชื้อสายเขมรจำนวนมากอาศัยอยู่
ศาสนา
ล็องเซวียนเป็นที่ก่อตั้งศาสนาพุทธ ลัทธิฮหว่าหาว และยังมีชุมชนกับโบสถ์โรมันคาทอลิกหลายแห่ง โดยมุขมณฑลล็องเซวียนฉลองครบรอบ 60 ปี กับสมาชิกผู้นับถือ 230,000 คนใน ค.ศ. 2020 และเป็นหนึ่งนครในไม่กี่แห่งที่มีวิหารลัทธิกาวด่าย
แผนการดอวส์
แผนการดอวส์ (Dawes Plan) เป็นความพยายามของฝ่ายพันธมิตรภายหลังสงครามโลกครั้งที่หนึ่ง ที่จะเก็บหนี้ค่าปฏิกรรมสงครามโลกครั้งที่หนึ่งจากเยอรมนี โดยได้ชื่อมาจากคณะกรรมการดอวส์ ซึ่งนำโดย ชาร์ลส์ จี. ดอวส์ ว่า เมื่อเวลาผ่านไปห้าปี แผนการยังได้ถูกร่างขึ้นมาในปี ค.ศ. 1929 ขึ้นมาใช้ทดแทนแผนการดอวส์
การหยุดชำระหนี้ของเยอรมนี
จากผลของสนธิสัญญาแวร์ซายส์ (1919) ฝ่ายพันธมิตรได้กำหนดให้เยอรมนีต้องจ่ายค่าปฏิกรรมสงครามให้แก่ฝ่ายพันธมิตร โดยที่ปริมาณเงินที่เยอรมนีต้องจ่ายตามสนธิสัญญาแวร์ซายส์ (230,000 ล้านมาร์ก) ถูกพิสูจน์แล้วว่าเป็นจำนวนเงินที่มหาศาลจนเยอรมนีไม่อาจแบกรับภาระได้ และเนื่องจากสภาพเศรษฐกิจที่ตกต่ำในเยอรมนี เยอรมนจึงหยุดการชำระหนี้ในปี ค.ศ. 1923 โดยที่ฝรั่งเศสและเบลเยี่ยมได้ส่งกองทัพเข้าไปยึดครองแคว้นรูร์ทันควัน การยึดครองศูนย์กลางการผลิตถ่านหินและเหล็กกล้าทำให้ชาวเยอรมันโกรธแค้น และได้ต่อต้านการยึดครองดังกล่าว ซึ่งได้บั่นทอนเศรษฐกิจของเยอรมนีลงไปอีก และได้นำไปสู่สภาวะเงินเฟ้อครั้งใหญ่ในเวลาต่อมา
การจัดตั้งคณะกรรมการบาร์เคลย์
เพื่อที่จะแก้ไขสถานการณ์ดังกล่าวและเพิ่มโอกาสในการที่เยอรมนีจะกลับมาชำระหนี้ค่าปฏิกรรมสงครามอีกครั้งหนึ่ง คณะกรรมการค่าปฏิกรรมสงครามฝ่ายพันธมิตรได้ทาบทาม ชาร์ลส์ จี. ดอวส์ และผู้ช่วยของเขา คลินตัน ซอร์เรล เพื่อหาหนทางในการแก้ไขปัญหาให้ลงตัวกับทุกฝ่าย ซึ่งก็ตอบตกลงที่จะให้ความร่วมมือ
คณะกรรมการดอวส์ โดยการสนับสนุนของอังกฤษและสหรัฐอเมริกา คณะผู้แทนประกอบด้วยผู้เชี่ยวชาญอย่างไม่เป็นทางการจำนวนสิบคน โดยมาจากเบลเยี่ยม อังกฤษ ฝรั่งเศส อิตาลีและสหรัฐอเมริกาประเทศละสองคน ซึ่งคณะกรรมการดังกล่าวได้รับมอบหมายให้หาหนทางในการแก้ไขปัญหาสำหรับการจัดเก็บหนี้ค่าปฏิกรรมสงครามของเยอรมนี ซึ่งกำหนดปริมาณเสียใหม่เป็น 132,000 ล้านมาร์ก ซึ่งรวมไปถึงประกาศที่ว่าสหรัฐอเมริกาตกลงที่จะให้เยอรมนีกู้เงิน เพื่อที่จะสามารถชำระหนี้ค่าปฏิกรรมสงครามให้กับอังกฤษและฝรั่งเศส
ใจความหลักของแผนการดอวส์
ในข้อตกลง เมื่อเดือนสิงหาคม 1924 ได้มีการสรุปใจความหลักของแผนการดอวส์ดังนี้:
แผนการดอวส์ได้รับการตอบรับจากเยอรมนีเมื่อเดือนกันยายน 1924 ถึงแม้ว่าเศรษฐกิจเยอรมนีจะฟื้นตัวขึ้นมาอย่างรวดเร็ว และสามารถชำระหนี้ค่าปฏิกรรมสงครามได้ทันที แต่ก็ให้ได้ชัดเจนว่า เยอรมนีไม่สามารถชำระหนี้ทั้งหมดในระยะยาวได้ ซึ่งในที่สุดแล้ว นำไปสู่ความล้มเหลวของแผนการดอวส์ และเปลี่ยนไปใช้แผนการยังแทน ในปี 1929
ผลของแผนการดอวส์
แผนการดอวส์ได้เป็นการกระตุ้นเศรษฐกิจของเยอรมนีในระยะสั้น และยังเป็นการลดภาระจากค่าปฏิกรรมสงครามที่เยอรมนีต้องชำระ ทำให้ค่าเงินมีเสถียรภาพยิ่งขึ้น และมีการลงทุนเข้ามาจากต่างชาติมากขึ้น และให้เงินกู้แก่ตลาดเยอรมนี อย่างไรก็ตาม แผนการดังกล่าวทำให้เศรษฐกิจของเยอรมนีต้องผูกพันกับตลาดและเศรษฐกิจต่างประเทศ ดังนั้น เมื่อตลาดสหรัฐอเมริกาได้รับกระทบจากภาวะเศรษฐกิจตกต่ำครั้งใหญ่ ทำให้เศรษฐกิจเยอรมนีตกต่ำอย่างหนักเช่นเดียวกับส่วนอื่น ๆ ของโลก
ภายหลังจากสงครามโลกครั้งที่หนึ่ง วงจรของการกู้ยืมเงินจากสหรัฐอเมริกา ซึ่งตกเป็นหนี้ค่าปฏิกรรมสงครามกับประเทศอื่น ๆ ในทวีปยุโรป ซึ่งต้องใช้หนี้ที่ตนติดค้างไว้กับสหรัฐอเมริกาอีกทอดหนึ่ง ทำให้เศรษฐกิจของโลกในขณะนั้นรวมศูนย์อยู่ที่สหรัฐอเมริกา
ส่วน ชาร์ลส์ จี. ดอวส์เป็นผู้รับรางวัลโนเบลสาขาสันติภาพในปี ค.ศ. 1925 ในฐานะเป็นผู้ริเริ่มแผนการดอวส์
เกาะจวง
เกาะจวงเป็นเกาะขนาดเล็กที่มีเขาสูงทอดตามแนวยาวของเกาะ มีหาด 3 หาด คือ ทิศเหนือของเกาะเป็นหาดทราย ทิศตะวันออกเป็นหาดหินปนทราย หาดนี้เรียกว่า หาดหน้าบ้าน ส่วนใหญ่เป็นหิน เรือสามารถเข้าจอดได้ หาดที่ 3 ทิศใต้ของเกาะ เป็นหาดหินปนทรายลักษณะคล้ายหาดหน้าบ้าน เรียกว่า แหลมญี่ปุ่น หาดทรายเป็นที่เพาะพันธุ์และวางไข่ของเต่าทะเล สภาพป่าโดยทั่วไปเป็นป่าดิบแล้ง ป่าชายหาด และป่าหน้าผา
เบียนฮหว่า
เบียนฮหว่า (Biên Hòa) เป็นเมืองหลักและเมืองที่ใหญ่ที่สุดในจังหวัดด่งนาย ทางภาคใต้ของประเทศเวียดนาม อยู่ห่างจากนครโฮจิมินห์ไปทางทิศตะวันออกประมาณ 32 km โดยมีทางหลวงแห่งชาติสาย 1 เชื่อมต่อระหว่างเมืองทั้งสอง เมืองนี้เป็นเมืองที่มีประชากรมากเป็นอันดับ 6 ของประเทศเวียดนาม
โรแนน คีทิง
โรแนน แพทริก จอห์น คีทิง (Ronan Patrick John Keating) เกิดเมื่อวันที่ 3 มีนาคม ค.ศ. 1977 เป็นนักร้องชาวไอริช สมาชิกวงบอยโซน
ประวัติ
โรแนน คีทิง เกิดในเมืองดับลิน ประเทศไอร์แลนด์ เขาเรียนระดับชั้นประถมจาก Bayside Primary School และมัธยมจากโรงเรียน St. Fintan's High School โรแนนเข้าสู่วงบอยโซนเมื่ออายุ 16 โดยผู้ชักนำคือ Louis Walsh ในเดือนพฤศจิกายน ปี 1994 โรแนนมี Love Me For A Reason เป็นงานเพลงฮิตครั้งแรกกับวงบอยโซน ช่วง 5 ปีในการเป็นส่วนหนึ่งของวงบอยแบนด์ที่ประสบความสำเร็จมากที่สุดเท่าที่เคยมีมา เขามีความสุขกับการมีซิงเกิลฮิต 16 เพลง มีเพลงอันดับ 1 ถึง 6 เพลง และในปี 1999 เขาก็ได้มีเพลงฮิตอันดับหนึ่งเพลงแรกในฐานะศิลปินเดี่ยว นั่นคือเพลง When You Say Nothing At All เขาได้ทำงานในฐานะผู้จัดการวง ให้กับบอยแบนด์ชื่อดัง ในยุคต่อมาคือ เวสท์ไลฟ์ (WestLife) ในระยะเวลาสั้น ๆ
ปี 2000 เดือนสิงหาคม โรแนนได้ออกอัลบั้มแรกชื่อโรแนน ซึ่งขึ้นสู่อันดับ 1 บนชาร์ท UK ในทันทีที่ ออกจำหน่าย ทำยอดขายได้อย่างน่าประทับใจถึง 4.4ล้านแผ่นทั่วโลก เปิดตัวด้วยเพลง Life Is A Rollercoaster ซึ่งขึ้นถึงอันดับ 1 ในอังกฤษ ในปี 2002 โรแนน คีทิงได้เป็นพิธีกรร่วมกับแมนดี้ มัวร์ในงานเอ็มทีวี เอเชีย อวอร์ดส
ผลงานเดี่ยวชุดที่ 2 "Destination" มีเพลงฮิตอันดับ 1 อย่าง If Tomorrow Never Come และอีกครั้งที่อัลบั้มได้ขึ้นอันดับ 1 ในทันทีที่ออกจำหน่ายเมื่อเดือนพฤษภาคมปี 2002 ในขณะเดียวกันเขาก็ได้เริ่มทัวร์ทั้งในอังกฤษ และทั่วโลก ตั้งแต่เดือนพฤษภาคม 2002 – พฤษภาคม 2003 โรแนนก็ได้เริ่มต้นเขียนเพลง และทำงานเพลงอัลบั้มที่ 3 "Turn It On" (ออกปี 2003) ปี 2004 เริ่มต้นด้วยความสำเร็จ เมื่อ 2 เพลงจากอัลบั้ม Turn It On นั่นคือ She Believes In Me ขึ้นถึงอันดับ 2 บนซิงเกิ้ลชาร์ทในอังกฤษ และเพลงซิงเกิลสุดท้ายในอัลบั้มนี้ Last thing On My Mind (ร้องคู่กับ Leann Rimes) ก็ขึ้นสู่ท็อป 5
แหล่งข้อมูลอื่น
1977
ทะเลสาบหนองหาน
ทะเลสาบหนองหาน หรือ หนองหานหลวง เป็นทะเลสาบน้ำจืดขนาดใหญ่ที่สุดของภาคตะวันออกเฉียงเหนือ และใหญ่เป็นอันดับ 2 ของประเทศ เป็นรองจากบึงบอระเพ็ด ครอบคลุมพื้นที่ถึง 12 ตำบล ได้แก่ ตำบลธาตุเชิงชุม ตำบลท่าแร่ ตำบลเชียงเครือ ตำบลโคกก่อง ตำบลม่วงลาย ตำบลงิ้วด่อน ตำบลดงชน ตำบลธาตุนาเวง ตำบลฮางโฮง ตำบลเหล่าปอแดง ในอำเภอเมืองสกลนคร และตำบลบ้านแป้น ตำบลนาแก้ว ในอำเภอโพนนาแก้ว จังหวัดสกลนคร มีเนื้อที่กว่า 77,000 ไร่ หรือ (123.2 ตารางกิโลเมตร) ความลึกเฉลี่ยประมาณ 2.0 - 10.0 เมตร เป็นแหล่งเพาะพันธุ์ปลาน้ำจืด นกน้ำ พื้นที่ชุ่มน้ำที่สำคัญของประเทศไทย สันนิษฐานว่าหนองหานเกิดจากการยุบตัวของแผ่นเปลือกโลกอันเนื่องมาจากการถูกชะล้างของชั้นหินเกลือใต้ดินจนเกิดโพรงขนาดใหญ่ และเกิดการพังทลายยุบตัวลงเป็นหนองน้ำในเวลาต่อมา
ทะเลสาบหนองหานประกอบด้วยเกาะน้อยใหญ่มากกว่า 30 เกาะ เกาะที่ขนาดใหญ่ที่สุดคือ เกาะดอนสวรรค์ โดยมีพุทธสถานโบราณภายในเกาะ
รอยเว้าอัลนา
รอยเว้าอัลนา (Ulnar notch) หรือ แอ่งซิกมอยด์ (Sigmoid cavity) ของกระดูกเรเดียส เป็นบริเวณของกระดูกเรเดียสที่เป็นข้อต่อกับกระดูกอัลนา มีลักษณะแคบ เว้า เรียบ และเป็นข้อต่อกับหัวกระดูกอัลนา
ซากูระ มิยาวากิ
ซากูระ มิยาวากิ (宮脇 咲良 (Miyawaki Sakura); เกิด 19 มีนาคม ค.ศ. 1998) เป็นนักร้องและนักแสดงชาวญี่ปุ่น เธอเริ่มต้นอาชีพด้านดนตรีกับเกิร์ลกรุปเอชเคทีโฟร์ตีเอตในปี ค.ศ. 2011 และเป็นสมาชิกของวงพี่น้องเอเคบีโฟร์ตีเอตพร้อมกันตั้งแต่ปี ค.ศ. 2014 ถึง 2018 ในระหว่างนั้น เธอได้เป็นเซ็นเตอร์ซิงเกิล "คิมิวะเมโลดี" และ "โนเวย์แมน"
ซากูระหยุดพักกิจกรรมกับเอชเคทีโฟร์ตีเอตในปี ค.ศ. 2018 หลังจากจบอันดับที่สองในรายการพรอดิวซ์โฟร์ตีเอต และได้เข้าร่วมเกิร์ลกรุปไอซ์วันที่เกาหลีใต้ โดยหลังจากการยุบวงในปี ค.ศ. 2021 เธอได้ออกจากเอชเคทีโฟร์ตีเอตในปีเดียวกัน และเริ่มมุ่งเน้นกิจกรรมในเกาหลีใต้ เธอได้เซ็นสัญญาพิเศษกับซอร์ซมิวสิกในปี ค.ศ. 2022 และกลายเป็นสมาชิกของเกิร์ลกรุปเลเซราฟิม
การงาน
มิยาวากิเข้าร่วมเอชเคทีโฟร์ตีเอตในฐานะสมาชิกฝึกหัดรุ่นที่ 1 ตั้งแต่เดือนกรกฎาคม ค.ศ. 2011 และได้เปิดตัวอย่างเป็นทางการในวันที่ 23 ตุลาคมในงานจับมือซิงเกิล "ฟลายอิงเก็ต" (Flying Get) ของเอเคบีโฟร์ตีเอต เธอปรากฏตัวครั้งแรกในโรงละครของวงเมื่อวันที่ 26 พฤศจิกายนด้วยการแสดงของทีมเอส (Team S) ในชื่อ "เทะโอะซึนากินาการะ" (Te wo Tsunaginagara)  เธอได้รับการเลื่อนขั้นเป็นสมาชิกทีมเอช (Team H) เมื่อวันที่ 4 มีนาคม ค.ศ. 2012 พร้อมกับสมาชิกอีก 15 คน